Document ID: 31996R1075

ΚΑΝΟΝΙΣΜΟΣ (ΕΚ) αριθ. 1075/96 ΤΟΥ ΣΥΜΒΟΥΛΙΟΥ της 10ης Ιουνίου 1996 που τροποποιεί τον κανονισμό (ΕΚ) αριθ. 1626/94 για την πρόβλεψη ορισμένων τεχνικών μέτρων διατήρησης των αλιευτικών πόρων στη Μεσόγειο
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη του:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι το Γενικό Συμβούλιο Αλιείας για τη Μεσόγειο (ΓΣΑΜ) εξέδωσε, κατά την 21η τακτική σύνοδό του, που πραγματοποιήθηκε στο Αλικάντε της Ισπανίας, από 22 έως 26 Μαΐου 1995, σύσταση που αφορά τη διαχείριση του ερυθρού τόνου στη Μεσόγειο 7 ότι η σύσταση αυτή εισάγει, για ορισμένα αλιευτικά σκάφη, απαγόρευση της αλιείας αυτού του είδους, κατά την περίοδο από 1ης Ιουνίου έως 31 Ιουλίου κάθε έτους 7
ότι, σύμφωνα με τις παραγράφους 2, 3 και 4 του άρθρου V της συμφωνίας για την ίδρυση του ΓΣΑΜ, τα μέλη αυτής της οργάνωσης δεσμεύονται να εφαρμόζουν κάθε σύσταση που εκδίδεται από το ΓΣΑΜ, μετά τη λήξη της περιόδου που προβλέπεται για την υποβολή τυχόν ενστάσεων 7
ότι πρέπει, ως εκ τούτου, να τροποποιηθεί ο κανονισμός (ΕΚ) αριθ. 1626/94 (4), για να εισαχθούν οι διατάξεις που προβλέπονται από την εν λόγω σύσταση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1626/94 τροποποιείται ως εξής:
1. Παρεμβάλλεται το ακόλουθο άρθρο:
«Άρθρο 5α
1. Απαγορεύεται η άσκηση της αλιείας του ερυθρού τόνου με παραγάδι επιφανείας από σκάφη που έχουν συνολικό μήκος μεγαλύτερο από 24 μέτρα, κατά τη διάρκεια της περιόδου από 1ης Ιουνίου έως 31 Ιουλίου κάθε έτους.
2. Για τους σκοπούς του παρόντος άρθρου, ως μήκος του σκάφους θεωρείται το μήκος που καθορίζεται από τη Διεθνή Επιτροπή για τη Διατήρηση των Θυννοειδών του Ατλαντικού (ICCAT), ως έχει στο παράρτημα V.»
2. Παρεμβάλλεται νέο παράρτημα:
«ΠΑΡΑΡΤΗΜΑ V
Ορισμός του μήκους των πλοίων σύμφωνα με την ICCAT:
- για κάθε αλιευτικό σκάφος που έχει ναυπηγηθεί μετά τις 18 Ιουλίου 1982, το 96 % του ολικού μήκους της ισάλου της μετρουμένης εις το 85 % του ελάχιστου πλευρικού βάθους μετρούμενου από την εξωτερική όψη της στείρας μέχρι του άξονος του πηδαλίου επί της αυτής ισάλου, εάν τούτο είναι μεγαλύτερο. Εις πλοία σχεδιασμένα με κεκλιμένην τρόπιδα, η ίσαλος γραμμή εφ' ής το μήκος τούτο μετρείται, δέον να είναι παράλληλος προς την σχεδιασθείσαν ίσαλον γραμμήν,
- για κάθε αλιευτικό σκάφος που έχει ναυπηγηθεί πριν τις 18 Ιουλίου 1982, το μήκος νηολόγησης όπως αναφέρεται στα εθνικά νηολόγια ή σε κάθε άλλο αποδεικτικό έγγραφο του σκάφους.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 10 Ιουνίου 1996.

Labels: 20
6